Document ID: 32000D0532

Komisjoni otsus,
3. mai 2000,
millega asendatakse otsus 94/3/EÜ (millega kehtestatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu)
(teatavaks tehtud numbri K(2000) 1147 all)
(EMPs kohaldatav tekst)
(2000/532/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1975. aasta direktiivi 75/442/EMÜ jäätmete kohta, [1] mida on muudetud direktiiviga 91/156/EMÜ, [2] eriti selle artikli 1 punkti a,
võttes arvesse nõukogu 12. detsembri 1991. aasta direktiivi 91/689/EMÜ ohtlike jäätmete kohta, [3] eriti selle artikli 1 lõike 4 teist taanet,
ning arvestades järgmist:
(1) Mitu liikmesriiki on teatanud paljudest jäätmekategooriatest, millel nende arvates on üks või mitu direktiivi 91/689/EMÜ III lisas loetletud omadust.
(2) Direktiivi 91/689/EMÜ artikli 1 lõikes 4 nõutakse komisjonilt liikmesriikide teatiste läbivaatamist, et muuta nõukogu otsuses 94/904/EÜ [4] sätestatud ohtlike jäätmete nimistut.
(3) Ohtlike jäätmete nimistusse lisatud jäätmed tuleb lisada ka komisjoni otsusega 94/3/EÜ [5] sätestatud Euroopa jäätmeloendisse. Et suurendada nimistusse kandmise süsteemi läbipaistvust ja lihtsustada olemasolevaid sätteid, on asjakohane koostada üks ühenduse nimistu, millesse kantakse otsusega 94/3/EÜ sätestatud jäätmete nimistu ja otsusega 94/904/EÜ sätestatud ohtlike jäätmete nimistu.
(4) Selle ülesande täitmisel abistab komisjoni direktiivi 75/442/EMÜ artikli 18 kohaselt loodud komitee.
(5) Käesolevas otsuses ettenähtud meetmed on kooskõlas eespool nimetatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kinnitatakse käesoleva otsuse lisaks olev nimistu:
Artikkel 2
Ohtlikeks jäätmeteks liigitatud jäätmetel peab olema üks või mitu direktiivi 91/689/EMÜ III lisas loetletud omadust ja nimetatud lisa H3-H8, H10 [6] ja H11 osas üks või mitu järgmist omadust:
- leekpunkt ≤ 55 °C,
- ühe või mitme eriti mürgiseks liigitatud [7] aine üldkontsentratsioon ≥ 0,1 %,
- ühe või mitme mürgiseks liigitatud aine üldkontsentratsioon ≥ 3 %,
- ühe või mitme kahjulikuks liigitatud aine üldkontsentratsioon ≥ 25 %,
- ühe või mitme söövitava ja tähisega R35 märgistatud aine üldkontsentratsioon ≥ 1 %,
- ühe või mitme söövitava ja tähisega R34 märgistatud aine üldkontsentratsioon ≥ 5 %,
- ühe või mitme ärritust tekitava ja tähisega R41 märgistatud aine üldkontsentratsioon ≥ 10 %,
- ühe või mitme ärritust tekitava ja tähisega R36, R37 või R38 märgistatud aine üldkontsentratsioon ≥ 20 %,
- ühe või mitme teada olevalt kantserogeense, kategooriasse 1 või 2 kuuluva aine üldkontsentratsioon ≥ 0,1 %,
- ühe või mitme reproduktsiooni mõjutava toksilise, kategooriasse 1 või 2 kuuluva ja tähisega R60 või R61 märgistatud aine üldkontsentratsioon ≥ 0,5 %,
- ühe või mitme reproduktsiooni mõjutava toksilise, kategooriasse 3 kuuluva ja tähisega R62 või R63 märgistatud aine üldkontsentratsioon ≥5 %,
- ühe või mitme mutageense, kategooriasse 1 või 2 kuuluva ja tähisega R46 märgistatud aine üldkontsentratsioon ≥ 0,1 %,
- ühe või mitme mutageense, kategooriasse 3 kuuluva ja tähisega R40 märgistatud aine üldkontsentratsioon ≥ 1 %.
Artikkel 3
Liikmesriigid võivad jäätmevaldaja nõuetekohaselt esitatud dokumentaalsete tõendite alusel erandkorras otsustada, et teataval nimistus ohtlikuks liigitatud jäätmel ei ole ühtki direktiivi 91/689/EMÜ III lisas nimetatud omadust. Ilma et see piiraks direktiivi 91/689/EMÜ artikli 1 lõike 4 teise taande kohaldamist, võivad liikmesriigid erandkorras otsustada, et nimistus ohutuks liigitatud jäätmel on üks või rohkem direktiivi 91/689/EMÜ III lisas nimetatud omadust. Kõik niisugused liikmesriikide tehtud otsused edastatakse komisjonile üks kord aastas. Komisjon kogub need otsused kokku ja uurib, kas nende alusel tuleks ühenduse jäätmete ja ohtlike jäätmete nimistut muuta.
Artikkel 4
Liikmesriigid võtavad käesoleva otsuse järgimiseks vajalikud meetmed hiljemalt 1. jaanuariks 2002.
Artikkel 5
Otsus 94/3/EÜ ja otsus 94/904/EÜ tunnistatakse kehtetuks alates 1. jaanuarist 2002.
Artikkel 6
Käesolev otsus on adresseeritud liikmesriikidele.
Brüssel, 3. mai 2000

Labels: 12
7
15
20